Document ID: 32009R1150

REGULAMENTUL (CE) NR. 1150/2009 AL COMISIEI
din 10 noiembrie 2009
de modificare a Regulamentului (CE) nr. 1564/2005 în ceea ce privește formularele standard pentru publicarea anunțurilor în cadrul achizițiilor publice în conformitate cu Directivele 89/665/CEE și 92/13/CEE ale Consiliului
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 89/665/CEE a Consiliului din 21 decembrie 1989 privind coordonarea actelor cu putere de lege și a actelor administrative privind aplicarea procedurilor care vizează căile de atac față de atribuirea contractelor de achiziții publice de produse și a contractelor publice de lucrări (1), în special articolul 3a,
având în vedere Directiva 92/13/CEE a Consiliului din 25 februarie 1992 privind coordonarea actelor cu putere de lege și a actelor administrative referitoare la aplicarea normelor comunitare cu privire la procedurile de achiziții publice ale entităților care desfășoară activități în sectoarele apei, energiei, transporturilor și telecomunicațiilor (2), în special articolul 3a,
având în vedere Directiva 2004/17/CE a Parlamentului European și a Consiliului din 31 martie 2004 de coordonare a procedurilor de atribuire a contractelor de achiziții în sectoarele apei, energiei, transporturilor și serviciilor poștale (3), în special articolul 44 alineatul (1),
având în vedere Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii (4), în special articolul 36 alineatul (1),
în urma consultării Comitetului consultativ pentru achiziții publice,
întrucât:
(1)
Directivele 89/665/CEE și 92/13/CEE, astfel cum au fost modificate prin Directiva 2007/66/CE a Parlamentului European și Consiliului (5), permit statelor membre să prevadă reducerea termenelor necesare pentru a solicita declararea absenței efectelor unui contract de achiziții publice în cazul în care entitatea contractantă sau autoritatea contractantă a publicat un anunț de atribuire a contractului în conformitate cu Directiva 2004/17/CE sau cu Directiva 2004/18/CE fără publicarea prealabilă a unui anunț de participare, cu condiția ca anunțul de atribuire a contractului să includă justificarea deciziei de atribuire a contractului fără publicarea prealabilă a unui anunț de participare în Jurnalul Oficial al Uniunii Europene.
(2)
Formularele standard pentru anunțurile de atribuire a contractelor se regăsesc în anexele III și VI la Regulamentul (CE) nr. 1564/2005 al Comisiei din 7 septembrie 2005 de stabilire a formularelor standard pentru publicarea anunțurilor în cadrul procedurilor de atribuire a contractelor de achiziții publice în conformitate cu Directivele 2004/17/CE și 2004/18/CE ale Parlamentului European și ale Consiliului (6). Pentru a asigura deplina eficacitate a Directivelor 89/665/CEE și 92/13/CEE, astfel cum au fost modificate prin Directiva 2007/66/CE, formularele standard pentru anunțurile în cauză trebuie să fie adaptate astfel încât entitățile contractante și autoritățile contractante să poată include justificarea la care se face referire în articolul 2f din Directivele 89/665/CEE și 92/13/CEE în anunțurile respective.
(3)
Directivele 89/665/CEE și 92/13/CEE prevăd utilizarea unui anunț de transparență ex ante voluntară pentru a se asigura transparența precontractuală pe bază voluntară. Pentru acest anunț trebuie să se stabilească un formular standard.
(4)
Regulamentul (CE) nr. 1564/2005 trebuie modificat în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 1564/2005 se modifică după cum urmează:
1.
Titlul se înlocuiește cu următorul text:
2.
După prima referire se introduc următoarele temeiuri juridice:
„având în vedere Directiva 89/665/CEE a Consiliului din 21 decembrie 1989 privind coordonarea actelor cu putere de lege și a actelor administrative privind aplicarea procedurilor care vizează căile de atac față de atribuirea contractelor de achiziții publice de produse și a contractelor publice de lucrări (7), în special articolul 3a,
având în vedere Directiva 92/13/CEE a Consiliului din 25 februarie 1992 privind coordonarea actelor cu putere de lege și a actelor administrative referitoare la aplicarea normelor comunitare cu privire la procedurile de achiziții publice ale entităților care desfășoară activități în sectoarele apei, energiei, transporturilor și telecomunicațiilor (8), în special articolul 3a,
3.
Se introduce următorul articol 2a:
„Articolul 2a
Autoritățile contractante și entitățile contractante vor utiliza, de la data intrării în vigoare a respectivelor măsuri naționale de transpunere a Directivei 2007/66/CE a Parlamentului European și a Consiliului (9) și de la 21 decembrie 2009 cel mai târziu, pentru publicarea anunțului la care se face referire în articolul 3a din Directivele 89/665/CEE și 92/13/CEE în Jurnalul Oficial al Uniunii Europene, formularul standard din anexa XIV la prezentul regulament.
4.
Anexa III se înlocuiește cu textul din anexa I la prezentul regulament.
5.
Anexa VI se înlocuiește cu textul din anexa II la prezentul regulament.
6.
Se adaugă anexa XIV, al cărei text figurează în anexa III la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 noiembrie 2009.

Labels: 10
12
3